
**תיק שטח מרחב גבעת עדה**



1. השטח תחום ע"י כבישים וישובים:

* במזרח כביש מספר 6
* בדרום כביש מספר 653
* בצפון ובמערב – כביש מספר 6533
* בדרום מערב – פאתים מזרחיים של הישובים אביאל וגבעת עדה


1. כניסה רכובה לתא השטח יכולה להתבצע דרך כל הכבישים והישובים ,מלבד כביש 6, ורק במקומות מסודרים המתאימים לכניסת רכבים.
2. **אופי השטח:** 
   * השטח נחלק לשני חלקים עיקריים:
     1. בדרום – שטחים חקלאיים מתוחמים ע"י שבילים. שטח יחסית מישורי עם התרוממות קרקע של עד 110 מטר.
     2. בצפון – יער אלונה (קק"ל) – חורש צפוף ברובו המקשה את התנועה ברגל. גבעות גבוהות יותר המגיעות עד ל160 מטר.
   * השטח מחורץ ע"י 3 נחלים (**הזורמים בתקופת החורף**) ממזרח למערב. הנחלים מאופיינים בצמחייה קוצנית וסבוכה , **במדרגות אדמה של עד 2 מטר**. מעבר הנחלים אפשרי רק במקומות מוסדרים.
   * רוב השטח הדרומי מעובד – חלקו מגודר אך רובו אינו מגודר ואסור לכניסה (רגלית או רכובה)
   * בשטח מספר דרכי עפר, הדרכים הראשיות נוחות ורחבות. הדרכים הצדדיות ברובן מתחמות את החלקות בדרום או את החורש בצפון ומאוד **בוציות ומחליקות בתקופה גשומה.**
   * בשטח מספר חוות מגודרות וברורות (חוות איילים, חוות חמורים וחווה לגידול תרנגולי הודו)
   * בשטח קיימים מספר ישובים הנמצאים מחוץ לג"ג של האימון:
     1. עמיקם
     2. אביאל
     3. גבעת עדה
3. משמעויות לתנועה בשטח:
   * **רגלי -**  השטח הצפוני מתאים יותר ללימוד טופוגרפיה אם כי תנועה רגלית עלולה להיות לא פשוטה בחלק מהסבך. השטח הדרומי פחות בולט וקשה יותר לנווט בו. ,חציית ערוצים אינה פשוטה ובתקופת החורף אינה רצויה .
   * **רכוב –** תא השטח יחסית קטן ועל כן הצירים הקיימים מאפשרים הגעה מהירה לכל נקודה באיזור, אולם אימון לאחר ימים גשומים יהווה בעיה של חבירה מהירה לנקודה מדויקת.
4. אזורים אסורים לכניסה:
   * כלל הישובים
   * חוות גידול
   * חלקות חקלאיות
   * בריכת דגים

**נת"בים כלליים למנווטים:**

|  |  |  |
| --- | --- | --- |
| **הנת"ב** | **פירוט** | **פעולת מניעה, בקרה וסימון** |
| **כבישים מהירים פגיעה במנווטים תו"כ ניווט** | כבישים ראשים בגבולות הגזרה. | * אין להתקרב, לכבישים ראשים למרחק של פחות מ 10 מטר. |
| **פגיעת רכב חולף ע"ג השבילים** | בשטח תנועה של רכבים רגילים ורכבי 4\*4. | * במידה ורואים או שומעים רכב יש לרדת מהשבילים * אין לשבת ולנוח על גבי שבילים - או בכל מקום בשטח בוא נראה שרכבים יכולים לנוע. |
| **פגיעה מרכב תו"כ התארגנות לטיול/ניווט** | פריקת החניכים והציוד ע"ג כביש, יכולה להוות סכנה ממשית | * יש לסמן בסיור שטח מקום ברור לכניסת האוטובוס והמשאית ציוד. * יש לתכנן נקודה גם בהגעה וגם לסיום האימון |
| **טביעה בבריכת דגים** | בתא שטח הדרומי קיימת בריכת דגים מגודרת | * סיור שטח מקדים * **סימון הבריכה מחוץ לג"ג** * אין חצייה של גדרות * אין מעבר בתוך מאגרי מים |
| **נפילה לתוך נחל** | נחל תנינים שבצפון השטח יחסית מחורץ וקיימות מדרגות באדמה המוסתרות ע"י צמחיה | * חציית נחלים רק במקומות ברורים ובטוחים * תדריך ברור לפני תחילת האימון |
| **היפגעות מדו"צ (ישובים/חוות גידול)** | כלל הישובים באזור מקיימים שגרת אבטחה ושמירה | * היכרות עם כלל האזורים הפרטיים. * איסור על חציית גדרות. * תדרוך כלל המנווטים להזדהות מהירה . |
| **יער / חורש קק"ל** | סכנת שריפה | * איסור הדלקת אש במהלך הניווט * הדלקת אש רק בנקודת לינה ובליווי מדריך |
| **עקיצה** | בשטח מספר אזורי כוורות | * יש לסמן לאחר הסיור שטח * לא לסמן נ"צ או נקודות התכנסות באזורים אלו |

**טבלת נת"בים לחפ"ק**

|  |  |  |
| --- | --- | --- |
| **הנת"ב** | **פירוט** | **פעולת מניעה, בקרה וסימון** |
| **החלקה והתהפכות** | בתקופה גשומה הצירים מחליקים מאוד ויכולים להיות מסוכנים | * בדיקת הציר ברגל לפני כניסה לאיזורים מחליקים שאי אפשר לחזור מהם ברוורס |
| **היפגעות בזמן כניסת ויציאת רכבים לשטח האימון** | כלל הכבישים התוחמים את אזור הניווט הינם כבישים מהירים ומסוכנים | הכניסה והיציאה מהשטח מתאפשרת מכלל הכבישים והישובים (מלבד כביש 6)וצריכה להיבחר מראש ע"י מתכנן האימון. |
| **התהפכות רכב כתוצאה משימוש בצירים מסוכנים** | בשטח הצפוני קיימים מספר שבילים שמטפסים בצורה מסוכנת | נסיעה עם אורות דלוקים ותנועה אך ורק על צירים ראשיים ומתונים. |



**2**

**1**

**1**

**1**

|  |
| --- |
| **מס"ד 1 – חוות (איילים,חמורים, תרנגולי הודו)** |
| **תיאור כללי –** חוות לגידול בע"ח, חלקן מגודרות |
| **נת"ב –** חיכוך עם שמירה במקום |
| **דרכי מניעה –** סימון כלל החוות ע"ג עזרים של כלל המתאמנים, זיהוי הכוח במידה ובעל המקום/שומר המקום מגיע לכיוון |

|  |
| --- |
| **מס"ד 2 – בריכת דגים** |
| **תיאור כללי –** בריכה מגודרת , אולם ניתן בקלות לעבור את הגדר |
| **נת"ב –** טביעה בבריכה |
| **דרכי מניעה –** סימון הבריכה ע"ג העזרים של כלל המתאמנים. תדרוך של המתאמנים ואיסור גורף לכניסה/חציה של הבריכה |